Vasario 26

Vasario 26 diena – 57-oji metų diena pagal Grigaliaus kalendorių. Nuo šios dienos iki metų galo lieka 308 dienos (keliamaisiais metais – 309).

 Informacija 
 Šventės 
 Kuveito išsilaisvinimo diena

 Vardadieniai 
 Aleksandras – Alius – Aurimė – Izabelė – Jogintas – Sandra Vasario 26 (Day.lt)
 Aleksandra – Aleksas – Alė

 Šią dieną Lietuvoje 
 Įvykiai 
 1701 – Biržų pilyje ATR valdovas Saksonijos kurfiurstas Augustas II ir Rusijos caras Petras I pasirašė prieš Švediją nukreiptą Biržų sutartį.
 1919 – pradėtas formuoti Lietuvos kariuomenės Pirmasis artilerijos pulkas.
 1975 – Lietuvos televizija pirmą kartą transliavo spalvotą kino programą.
 1979 – Mosėdyje pradėjo veikti Vaclovo Into akmenų muziejus.
 1998 – Valdas Adamkus pradėjo eiti LR prezidento pareigas.
 2003 – Rolandas Paksas pradėjo eiti LR prezidento pareigas.

 Gimimo dienos 
 1819 m. – Vincentas Juzumas, Lietuvos kunigas, raštijos darbuotojas (m. 1901 m.).
 1884 m. – Justinas Lapis, kunigas, visuomenės veikėjas (m. 1967 m.).
 1885 m. – Aleksandras Stulginskis, antrasis Lietuvos prezidentas, signataras (m. 1969 m.).
 1886 m. – Aleksandra Dirvianskaitė, Lietuvos pianistė, kompozitorė (m. 1981 m.).
 1894 m. – Juozas Siparis, lietuvių dramos aktorius (m. 1970 m.).
 1895 m. – Stasys Asevičius, Lietuvos kariuomenės majoras (m. 1972 m.).
 1902 m.:
 Aleksandras Mačiūnas, inžinierius elektrotechnikas, lietuvių visuomenės veikėjas (m. 1954 m.).
 Pranciškus Masilionis, SJ, Lietuvos kunigas, poetas (m. 1980 m.).
 1913 m. – Aleksas Aleksandras Povilaitis, Lietuvos kariuomenės karininkas, tremtinys (m. 2001 m.).
 1933 m. – Vilius Jasinevičius, Lietuvos fotografas.
 1935 m. – Ričardas Mikutavičius, kunigas, teologijos mokslų daktaras, poetas, kolekcionierius (m. 1998 m.).
 1938 m. – Adolfas Brėskis, Lietuvos inžinierius mechanikas, technologijos mokslų daktaras.
 1939 m. – Leonas Rutkauskas, Lietuvos ir Šalčininkų rajono visuomenės bei politinis veikėjas.
 1942 m.:
 Ona Repečkienė, Lietuvos ir Anykščių rajono politinis bei visuomenės veikėjas.
 Petras Kunca, Lietuvos smuikininkas, pedagogas.
 1943 m. – Kazimira Danutė Prunskienė, politikė.
 1944 m. – Ginutis Dainius Voveris, lietuvių diplomatas, ambasadorius.
 1945 m. – Gema Jurkūnaitė, lituanistė, filosofė, Lietuvos mokslo, politinė bei visuomenės veikėja.
 1948 m. – Liucijus Suslavičius, transporto ir saugaus eismo inžinierius, policijos komisaras, transporto ir karinės technikos istorikas, publicistas (m. 2007 m.).
 1949 m. – Aleksandras Baltrūnas, matematikas, habilituotas daktaras, knygų apie matematikos istoriją autorius (m. 2005 m.).
 1953 m. – Gražina Starkuvienė, Lietuvos ir Neringos savivaldybės politinė bei visuomenės veikėja.
 1954 m. – Juozas Aleksandravičius, pedagogas, Lietuvos politinis veikėjas.
 1955 m.:
 Aleksander Poplavski, gydytojas epidemiologas, Lietuvos politinis bei visuomenės veikėjas.
 Saulius Balčiūnas, Lietuvos ir Biržų rajono politinis bei visuomenės veikėjas.
 Stanislav Adamaitis, Lietuvos ir Vilniaus rajono politinis bei visuomenės veikėjas.
 1958 m.:
 Arūnas Liogė, istorikas, teisininkas, Lietuvos ir Anykščių rajono politinis bei visuomenės veikėjas.
 Elena Leliugienė-Žeimaitė, muzikos mokytoja ir chorvedė.
 1959 m. – Viktorija Morkūnienė-Jurcikaitė, vargonininkė, chorvedė ir mokytoja.
 1961 m.:
 Gediminas Taranda, lietuvių kilmės rusų baleto artistas.
 Rimantas Vensas, Lietuvos ir Šakių rajono ūkio, politinis bei visuomenės veikėjas.
 1962 m. – Jonas Buziliauskas, aktorius, režisierius, Lietuvos ir Rokiškio rajono kultūros, politinis bei visuomenės veikėjas.
 1963 m.:
 Liutauras Balčiūnas, lietuvių perkusininkas virtuozas, dirigentas.
 Vitolis Urmonas, Lietuvos ir Pakruojo rajono savivaldybės politinis bei visuomenės veikėjas.
 1965 m. – Algimantas Bučinskas, Lietuvos ir Kazlų Rūdos savivaldybės politinis bei visuomenės veikėjas.
 1967 m. – Artūras Kasputis, Lietuvos treko ir plento dviratininkas, Seulo olimpinis čempionas.
 1970 m. – Darius Staliūnas, Lietuvos istorikas, istorijos mokslų daktaras.
 1974 m. – Aivaras Jokubaitis, Lietuvos krepšininkas.
 1986 m. – Vaidas Slavickas, Lietuvos futbolininkas.

 Mirtys 
 1897 m. – Stanislovas Tiškevičius Logoiskis, Lietuvos Didžiosios Kunigaikštystės bajoras, didikas, Lelijos herbo grafas (g. 1829 m.).
 1907 m. – Julius Anusavičius, lietuvių poetas (g. 1825 m.).
 1947 m.:
 Jonas Januška, Lietuvos teisininkas, pasipriešinimo nacių ir sovietiniam okupaciniams režimams veikėjas (g. 1906 m.).
 Jonas Noreika – Generolas Vėtra, Lietuvos teisininkas, prozininkas novelistas, publicistas, antinacistinio ir antisovietinio pogrindžio dalyvis (g. 1910 m.).
 1960 m. – Kazys Šalkauskis, teisininkas, profesorius, lietuvių visuomenės veikėjas (g. 1885 m.).
 1965 m.:
 Jonė Deveikė-Deveikytė-Navakienė, Lietuvos teisės istorikė (g. 1907 m.).
 Vladislovas Starevičius, lenkų kilmės režisierius, lėlinės animacijos pradininkas (g. 1882 m.).
 1967 m. – Jonas Kasakaitis, Romos katalikų kunigas, poetas ir publicistas (g. 1879 m.).
 1976 m. – Steponas Nasvytis, farmacininkas, vaistininkas, visuomenės veikėjas, lietuvybės skleidėjas (g. 1883 m.).
 1980 m. – Juozas Dalinkevičius, geologas, geografas, minerologas (g. 1893 m.).
 1987 m. – Romualdas Grincevičius, Lietuvos teatro aktorius, režisierius (g. 1922 m.).
 1996 m. – Raimundas Dagys, Lietuvos fizikas, habilituotas fizinių mokslų daktaras (g. 1930 m.).
 1999 m. – Stasys Anglickis, poetas, pedagogas, visuomenės veikėjas, Žemaičių rašytojų sąjūdžio organizatorius (g. 1905 m.).
 2020 m.: 
 Algimantas Brazaitis, sovietinis partinis veikėjas, žurnalistas (g. 1932 m.).
 Ona Danutė Dambrauskaitė, Lietuvos teisininkė, teismo ekspertė, socialinių mokslų daktarė (g. 1928 m.).
 2023 m. – Rokas Flikas, Lietuvos ekonomistas, rašytojas (g. 1936 m.).Mirė rašytojas Rokas Flickas. Lrytas. 2023-02-26. Nuoroda tikrinta 2023-02-26.

 Šią dieną pasaulyje 
 Įvykiai 
 1616 – inkvizicija išlaisvino savo pažiūrų atsisakiusį Galilėjų. Anot lenegos, po to jis ištarė: "O vis dėlto ji sukasi!"
 1895 – JAV Ohajo valstijoje užpatentuota stiklo pūtimo mašina.
 1936 – Adolfas Hitleris Saksonijoje atidarė pirmąją „Volkswagen“ automobilių gamyklą.
 1952 – D. Britanijos ministras pirmininkas Vinstonas Čerčilis pareiškė, kad jo šalis turinti atominį ginklą.
 1974 – Australijoje buvo aptikti Mungo Žmogaus palaikai.

 Gimimo dienos 
 1802 m. – Viktoras Hugo, prancūzų poetas, dramaturgas, romanistas, tapytojas ir dizaineris (m. 1885 m.).
 1824 m. – Carlos Calvo, Argentinos diplomatas, istorikas, teisininkas, teisėtyrininkas tarptautininkas (m. 1906 m.).
 1869 m. – Nadežda Konstantinovna Krupskaja, Rusijos marksistė revoliucionierė (m. 1939 m.).
 1875 m. – Aleksandras Goldenveizeris, rusų pianistas, kompozitorius, pedagogas, rašytojas ir visuomenės veikėjas (m. 1961 m.).
 1903 m. – Giulio Natta, 1963 m. Nobelio chemijos premijos laureatas (m. 1979 m.).
 1908 m.:
 Ana Ščetinina, pirmoji moteris tolimojo plaukiojimo kapitonas pasaulyje, rusė (m. 1999 m.).
 Tex Avery, amerikiečių karikatūristas ir Looney Toons režisierius (m. 1980 m.).
 1916 m. – Jackie Gleason, amerikiečių aktorius ir komikas (m. 1987 m.).
 1932 m. – Johnny Cash, amerikiečių dainininkas (m. 2003 m.).
 1946 m. – Ahmed Hassan Zewail, 1999 m. Nobelio chemijos premijos laureatas.
 1947 m. – Sandie Shaw, Jungtinės Karalystės pop dainininkė.
 1950 m. – Helena Klark, mokslinė agronomė, filosofijos daktarė, politinė veikėja, nuo 1999 m. Naujosios Zelandijos ministrė pirmininkė.
 1958 m. – Humphrey Campbell, olandų dainininkas ir įrašų prodiuseris, kilęs iš Surinamo (m. 2024 m.).
 1970 m. – Heli Rantanen, suomių ieties metikė.
 1971 m. – Erykah Badu, amerikiečių soul, R&B ir hip-hopo muzikos atlikėja ir dainų autorė.
 1973 m. – André Oliver Tanneberger, vokiečių diskžokėjas bei elektroninės muzikos prodiuseris.
 1974 m. – Sébastien Loeb, Prancūzijos lenktynininkas, daugkartinis Pasaulio ralio čempionato nugalėtojas.
 1978 m. – Abdoulaye Diagne-Faye, futbolininkas.
 1981 m. – Michael James Stewart, Škotijos futbolininkas.
 1983 m. – Kepleris Laveranas Lima Fereira, futbolininkas, geriau žinomas kaip Pepe.
 1984 m. – Emanuelis Adebajoras, futbolininkas.

 Mirtys 
 1931 m. – Otto Wallach, 1910 m. Nobelio chemijos premijos laureatas (g. 1847 m.).
 1938 m.:
 Aleksandras Drevinis, latvių tapytojas (g. 1889 m.).
 Gustavas Klucis, latvių ir rusų tapytojas, grafikas, skulptorius, fotografas, dizaineris (g. 1895 m.).
 1939 m. – Vlasas Čiubaris, sovietinis partinis ir valstybės veikėjas, buvęs SSKP CK Politinio biuro narys, vienas holodomoro Ukrainoje organizatorių, pats žuvęs nuo stalininių represijų (g. 1891 m.).
 1969 m. – Karlas Teodoras Jaspersas, vokiečių psichiatras ir filosofas, religinio egzistencializmo atstovas, turėjęs didelę įtaką šiuolaikinei filosofijai, teologijai ir psichiatrijai (g. 1883 m.).
 1985 m. – Tjalling Charles Koopmans, 1975 m. Nobelio ekonomikos premijos laureatas (g. 1910 m.).
 1990 m. – Alesandras Pertinis, 7-asis Italijos prezidentas, valdęs šalį nuo 1978 m. liepos 9-osios iki birželio 29-osios (g. 1896 m.).
 1998 m. – Theodore William Schultz, 1979 m. Nobelio ekonomikos premijos laureatas (g. 1902 m.).

 Šaltiniai 

 Nuorodos 

  Istorijos dūžiai vasario 26-ąją: žmonės, likimai, atradimai (Lrytas.lt)

#26
Kategorija:Dienos